Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 486/13/1102	Bratislava II, 19.8.2015
EEČ : 2-9-199-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
sa v skúšobnej dobe, určenej uznesením prokurátora Okresnej prokuratúry XXXXX II zo dňa 14.6.2013, spisová značka 2 Pv 486/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13.06.2013 v čase o 13.40 h v XXXXX, bez použitia násilia, odcudzil z predajnej plochy  tovar a to 3 ks Bohrer+Schr. Bits Sortim v celkovej hodnote 41,97,-€, 1 ks vŕtačka Akuschrauben Asv 10 – 2A v celkovej hodnote 139,-€, 1 ks vŕtačku Aku – schr. PSR 1440 Li v celkovej hodnote 139,-€, 1 ks akumulátor vŕtačky v celkovej hodnote 50,-€ a to tak, že uvedený tovar si vložil do tašky a prešiel cez pokladničnú zónu bez zaplatenia, kde bol následne zadržaný pracovníkom SBS, čím takto spôsobil spoločnosti XXXXX XXXXX, XXXXX celkovú škodu vo výške 369,97,-€,

Uznesením prokurátora Okresnej prokuratúry XXXXX II zo dňa 14.6.2013, spisová značka 2 Pv 486/13/1102, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
     Uznesením policajta Okresného riaditeľstva PZ XXXXX II, OO PZ Trnávka, OPP, Okresného riaditeľstva PZ XXXXX II bolo dňa 13.6.2013 pod ČVS: ORP-1694/TK-B2-2013 podľa § 199 ods. 1 Trestného poriadku začaté trestné stíhanie pre prečin krádeže podľa § 212 ods. 1 Trestného zákona a zároveň podľa § 206 ods. 1 Trestného poriadku vznesené obvinenie XXXXX na tom skutkovom základe ako je uvedené v citovanom uznesení.

     Uznesením prokurátora Okresnej prokuratúry XXXXX II zo dňa 14.6.2013, pod sp. zn. 2 Pv 486/13-6, právoplatným 30.7.2013, bolo trestné stíhanie obvineného podľa § 216 ods. 1 Trestného poriadku podmienečne zastavené a podľa  § 216 ods. 2 Trestného poriadku bola obvinenému určená skúšobná doba 24  mesiacov.

     Skúšobná doba podmienečného zastavenia trestného stíhania uplynula 30.7.2015.

     Vzhľadom na skutočnosť, že obvinený viedol počas tejto doby riadny život, čo je preukázané aktuálnym odpisom z registra trestov GP SR, trestnou lustráciou v IS PTCA – GP SR, lustráciou v systéme AVÍZO a správou z OÚ XXXXX, Odboru všeobecnej vnútornej správy, z ktorej je zrejmé, že obvinený nebol v období od 30.07.2013 priestupkovo riešený, považujem toto uznesenie za dôvodné.
     
     Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

     Podľa § 9 ods. 1, písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Pacalaj
prokurátor